《留别乾明山主》
宋代·梅尧臣

自余衔哀归，不与人事接。
两至此饭僧，华宇何晔晔。
大士邀我铭，吾学愧涉猎。
强述殊不高，下笔曾未惬。
岂意烦镌刊，有似虫镂叶。
徒将珉石蠹，柱坏亦已辄。
又不虞後人，讥诮喙嗫嗫。
今我将还朝，方丈一登蹑。
岭竹与岩花，所植皆妥帖。
罗列森翠戈，次第笑朱颊。
乃知化平等，此意异蜂蝶。
世人莫复问，江上鼓轻楫。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。